The Jewish Chronicle

The Jewish Chronicle (en Esperanto "La juda kroniko", mallongigite "The JC") estas juda ĵurnalo publikigita anglalingve en Londono. Fondita en 1841, ĝi estas la plej malnova daŭre eldonata juda gazeto en la mondo. Fine de la 19-a kaj komence de la 20-a jarcentoj, la aŭstra ĵurnalisto Theodor Herzl signife kontribuis al la gazeto (vidu ekzemple la ĵurnalan titolpaĝon en la informkesto dekstre), kaj la periodaĵo tiel fariĝis grava diskonigilo pri la ideoj de cionismo.

 Datumoj pri publikigo kaj legantaro 
The Jewish Chronicle aperas ĉiun vendredon, komence de la juda semajnfino (krom en tagoj, kiuj estas juda festotagoj, kiam ĝi aperas pli frue en la semajno). Ĝi provizas novaĵojn, opiniojn, raportojn pri socio, kulturo kaj sporto, ĵurnalismajn komentojn kaj vastan gamon da leteroj de legantoj. Ĝi estas sendependa kaj posedata fare de la fondaĵo "Kessler Foundation", komunutila organizaĵo kiu havas la plenan kontrolon de la ĵurnalo kaj ĝiaj financoj.

La tuta legantaro estas taksata je 90 000 po semajno - tio estas pli ol triono de la tuta brita juda loĝantaro. La ĵurnala retejo inkluzivas kotizan arkivan serĉon de de ĉiuj eldonoj de la unua publikigo ĝis la nuntempo. Pro tio ĝi estas grava informfonto de esploristoj de judaj genealogio kaj historio de la lastaj 150 jaroj.

 Intervjuoj 
La ĵurnalo realigis plurajn altprofilajn intervjuojn kun gvidaj konatuloj. En 1981, publikiĝis intervjuo kun la tiama ĉefministrino Margaret Thatcher. Thatcher estis pridemandita pri la stato de Israelo kaj kiel konservativa politiko influas la judan komunumon.Intervjuo de Margaret Thatcher por The Jewish Chronicle la 19-an de junio ​​1981 (angle)
En septembro 1999, la ĵurnalo estis la unua ne-israela komunikilo kiu publikigis intervjuon kun Ehud Barak post lia elektiĝo kiel ĉefministro de Israelo. En decembro 2007, la ĵurnalo publikigis intervjuon kun David Abrahams, kies malklaraj mondonoj kaŭzis skandalon en Britio.

 Ĉefredaktistoj 

 Rabeno David Mendola kaj Moses Angel (kun-fundintoj kaj redaktoro 1841-1844)
 Joseph Mitchell (1844-1854) 
 Marcus Hyman Bresslau (1854-1855)
 Abraham Benisch (1855-1869)
 Michael Henry (1869-1875)
 Abraham Benisch (1875-1878)
 Asher Myers (1878-1902)
 Morris Duparc (1902-1907)
 Leopold Greenberg (1907–1931)
 Jack Rich (1931-1935)
 Ivan Greenberg (1935–1946)
 John Maurice Shaftesley (1946–1958)

 William Frankel (1958-1977)
 Geoffrey Paul (1977-1990)
 Ned Temko (1990-2007)
 David Rowan (2006-2008)
 Jeff Barak (manaĝera redaktisto) (2007-2008)
 Stefano Pollard (2008-2021)

 Jake Wallis Simons (ekde december 2021)

 Notoj 

 Eksteraj ligiloj 

 gazeta retejo

Kategorio:Britaj gazetoj
Kategorio:Judismo